CELEX: 62014CN0154
Language: bg
Date: 2014-04-02 00:00:00
Title: Дело C-154/14 P: Жалба, подадена на 2 април 2014 г. от SKW Stahl-Metallurgie Holding AG, SKW Stahl-Metallurgie GmbH срещу решението, постановено от Общия съд (трети състав) на 23 януари 2014 г. по дело T-384/09, SKW Stahl-Metallurgie Holding AG, SKW Stahl-Metallurgie GmbH/Европейска комисия

26.5.2014   
            
            
               BG
            
            
               Официален вестник на Европейския съюз
            
            
               C 159/20
            
         Жалба, подадена на 2 април 2014 г. от SKW Stahl-Metallurgie Holding AG, SKW Stahl-Metallurgie GmbH срещу решението, постановено от Общия съд (трети състав) на 23 януари 2014 г. по дело T-384/09, SKW Stahl-Metallurgie Holding AG, SKW Stahl-Metallurgie GmbH/Европейска комисия
   (Дело C-154/14 P)
   2014/C 159/27
   Език на производството: немски
   
      Страни
   
   
      Жалбоподатели: SKW Stahl-Metallurgie Holding AG, SKW Stahl-Metallurgie GmbH, (представители: д-р. A. Birnstiel и д-р. S. Janka, Rechtsanwälte)
   
      Други страни в производството: Gigaset AG, Европейска комисия
   
      Искания на жалбоподателите
   
   
               —
            
            
               Да се отмени обжалваното решение в неговата цялост, доколкото исканията на жалбоподателите са били отхвърлени, и да се уважат изцяло исканията им, предявени в хода на първоинстанционното производство,
            
         
               —
            
            
               при условията на евентуалност, да се отмени частично обжалваното решение,
            
         
               —
            
            
               отново при условията на евентуалност, да се намалят по справедливост глобите, наложени в член 2, букви е) и ж) от Решение на Европейската комисия от 22 юли 2009 г.,
            
         
               —
            
            
               отново при условията на евентуалност, да се отмени обжалваното решение и делото да се върне за разглеждане на Общия съд,
            
         
               —
            
            
               относно искания от 1 до 4 да се осъди ответникът да заплати съдебните разноски.
            
         
      Основания и основни доводи
   
   По същество жалбоподателите изтъкват следното:
   
               1.
            
            
               Решението на Общия съд било неправилно и трябвало да се отмени, защото в него не било установено, че в хода на производството по налагане на глобите ответникът нарушил съществени процесуални права на жалбоподателите, като правото им да бъдат изслушани. Чрез оставяне в сила на оценката на ответника Общият съд нарушил принципа на пропорционалност и забраната да се прави предварителна преценка на събраните доказателства.
            
         
               2.
            
            
               Освен това Общият съд не приел, че с решението си и наложените на няколко групи от отговорни лица парични глоби ответникът неправилно приложил член 101 ДФЕС, както и нарушил задължението си за мотивиране съгласно член 296 ДФЕС, поради което Общият съд също приел неправилно решение в приложение на концепцията за икономическо единство и за ограничаване на законовото задължение за мотивиране.
            
         
               3.
            
            
               С решението си Общият съд нарушил също принципа за ясни критерии при определяне на размера на санкциите и принципа за индивидуализиране на глобите и санкциите, като е потвърдил решението на ответника.
            
         
               4.
            
            
               Накрая, жалбоподателите посочват, че Общият съд преценил допълнително изложените от жалбоподателите факти като нови и поради това недопустими, въпреки че жалбоподателите са посочили съответните възражения още в жалбата си до Общия съд.